Bavainiškė

Bavainiškė – viensėdis Švenčionių rajono savivaldybėje, 6 km į šiaurės rytus nuo Švenčionių, 2 km į šiaurės vakarus nuo Milkuškų, Bėlio miške, prie Sėtikio ežero pietinio kranto. Pasiekiamas miško keliais iš Medišonių ir Juodeliškės.

Į Sėtikio ežerą įteka mažas, apie 15 m ilgio upeliukas, kuris išteka iš požeminio Verdenės šaltinio. Vanduo jame yra labai švarus ir labai šaltas, žiemą neužšąlantis. Liaudyje laikomas gydomuoju, jame daug mikroelementų, ypač geležies, juo žmonės gydydavo akių ligas ir konstatuodavo, kad pradėdavo geriau regėti.

 Etimologija 
Pavadinimas kildinamas iš spėjamo asmenvardžio *Bavainis ar panašaus, plg. pavardės , , . Tačiau šaltinuose minima forma Biwejniszki leidžia manyti pavadinimą iš tiesų kilus iš regione žinomos pavardės Byvai̇̃nis, Byvei̇̃nis (dvisiemienis asmenvardis, kurio šaknis by-, bi- siejama su bijoti, o vain- – su vainà „yda, kaltė, priežastis“).

Liaudies etimologija pasakoja, kad prie Lino šaltinio kariai gydydavosi žaizdas. Išsigydę grįždavo į kunigaikščio pulkus, o luoši pasilikdavo. Pastaruosius vadindavo bevainiais ( – „be karo“). Vėliau ir vieta, kurioje jie apsigyveno, pavadinta Bavainiške.

 Istorija 
XIX a. pab. kaimas pateko į Švenčionių apskrities Švenčionių valsčių, buvo Kančiogino dvaro valda.

Bavainiškės kaime apie 1940–1956 metus gyveno 7 šeimos, bet prasidėjus kolektyvizacijai, daugelis buvo priversti išsikelti į aplinkines kolūkines gyvenvietes.

 Gyventojai 

 Šaltiniai 

Kategorija:Švenčionių rajono savivaldybės gyvenvietės